इराक़ी पुलिस का कहना है कि विस्फोट शिया समुदाय के एक व्यक्ति के अंतिम संस्कार के दौरान हुआ.

विस्फोट शिया बहुल खालिस शहर में एक अस्थायी टेंट के भीतर हुआ जहाँ भारी संख्या में लोग जमा थे. यह दियाला प्रांत में है जहाँ जातीय हिंसा होती रही है.

इससे पहले सोमवार को एक अन्य बम विस्फोट में 13 लोग मारे गए. एक ख़बर के मुताबिक पश्चिमी शहर रमादी में क्लोरीन गैस से लदे एक टैंकर में विस्फोट हुआ जिसमें चार लोग मारे गए.

कुछ दिनों पहले इराक़ के दक्षिणी शिया बहुल शहर करबला में एक भीषण बम विस्फोट हुआ जिसमें कम से कम 55 लोग मारे गए थे और लगभग 70 घायल हुए हैं.

शियाओं के पवित्र शहर करबला में पिछले क़रीब दो सप्ताहों में यह दूसरा इस तरह का हमला था.

करबला में इमाम हुसैन और इमाम अब्बास के मज़ार हैं जो शिया मुसलमानों के बहुत पवित्र हैं

ख़बरों के अनुसार कार बम के ज़रिए यह विस्फोट उस समय हुआ जब लोग वहाँ नमाज़ अदा करने के लिए जा रहे थे इसलिए वहाँ काफ़ी भीड़ जमा थी.

बम विस्फोट इमाम अब्बास के मज़ार के निकट हुआ. वहीं पर एक मस्जिद भी है जिसका गुंबद सोने का है. हालाँकि उसके आसपास बाड़ भी लगी हुई थी.

14 अप्रैल को भी करबला में एक आत्मघाती हमला हुआ था जिसमें 42 लोगों की मौत हो गई थी. 

 \n\nउपरोक्त लेख के लिए मुझे एक अच्छा शीर्षक दें।
इराक़ में आत्मघाती हमला, 30 मारे गए